Casas de los Pinos

Casas de los Pinos [kAsas delos pInos] (Domoj de la Pinoj) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas Pinero. La censita loĝantaro en 2013 estis de 539 loĝantoj kaj la denseco estas de 7,9 loĝ/km².

 Situo 
Casas de los Pinos estas situanta en la orienta parto de Kastilio-Manĉo en la komarko aŭ distrikto Kvenka Manĉo en la suda parto de la Provinco Kvenko, je altitudo de 725 m; je 120 km el Kvenko, provinca ĉefurbo. La areo de ties teritorio estas de 68.21 km². La geografiaj koordinatoj estas 39°20′2″N 2°22′18″O.

 Geografio 
La municipa teritorio de Casas de los Pinos norde kaj oriente limas kun tiuj de San Clemente je 9 km); oriente kun Casas de Fernando Alonso je 5 km kaj kun Casas de Haro; sudokcidente kun Villarrobledo kaj sudoriente kun Minaya, tiuj lastaj vilaĝoj de la provinco Albacete.

Krom la urbokerno ene de la municipa teritorio, estas la jenaj domaroj kaj kvartaloj: Casas de Roldán (aŭ "Casas de Gachas"), Los Estesos, Los Luises, Monte Orenes, Ventas de Alcolea, Casa del Angel, Casa Grande, Venta Nueva, Cuarto del Escape, Casilla de Chapé, Los Torres, Los Girones, Los Galindos, Casa Pacheco, ktp. Ĉiuj estis iam loĝataj sed lastatempe multaj pro dependi de tradicia kaj malriĉa agrikulturo, estas jam neloĝataj.

 Historio 
Meze de la 20a jarcento la populacio de multaj vilaĝoj de la regiono atingis pinton, kaj ĉe Casas de los Pinos super 1,100 loĝantoj, sed poste okazis elmigrado, senloĝigo kaj maljuniĝo de la populacio, kaj ankaŭ ĉe Casas de los Pinos kie oni falis al la nunaj 500.

Ekde la Hispana transiro al la demokratio la urbestro estis preskaŭ ĉiam de dekstra partio, escepte nur unu okazo kiam estis el la PSOE. Ekde 1995 regas la PP.

 Ekonomio 
Agrikulturo (vitejoj kaj vinproduktado) kaj brutobredado tradicie. Servoj kaj loĝejoj.

 Notoj 

 Vidu ankaŭ 
 Municipoj de Provinco Kvenko

 Eksteraj ligiloj 
 30 aniversario de las elecciones a la alcaldía en 1979
 Retejo de la municipo de Casas de Los Pinos
 En Pueblos de España 
 Lista de correo para todos los pineros
 Casas de los Pinos(Cuenca), Cooperativa del Campo Nª Sª de la Candelaria, Nª Sª la Virgen de las Candelas 

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko